open-index/open-wikipedia-markdown huggingface dataset:
হারমান রোরশাখ

**হারমান রোরশাখ** (জার্মান:hɛʁman ˈʁoːʁʃax; ৮ই নভেম্বর ১৮৮৪ – ১লা এপ্রিল ১৯২২) ছিলেন একজন সুইস ফ্রয়েডীয় সাইকোলজিস্ট এবং মনোবিশ্লেষক, যিনি সবচেয়ে বেশি পরিচিত রোরশাখ ইন্‌কব্লোট পরীক্ষা নামে মানসিক ভারসাম্যহীনদের জন্য প্রোজেক্টিভ পরীক্ষা উন্নতকরনের জন্য। এই পরীক্ষার মাধ্যমে একজন মানসিক রোগীর অবচেতন মনের চিন্তা চেতনা বা তার ব্যক্তিত্ব পরীক্ষা করে দেখা হয়। ১৯৯০-এর দশকের পর থেকে রোরশাখ পরীক্ষা সবচেয়ে বেশি জনপ্রিয়তা অর্জন করে। এই পরীক্ষার ১০টি ইন্‌কব্লোটে ভিন্ন ভিন্ন বস্তু দিয়ে রোগীদের জিজ্ঞেস করা হয় তারা প্রত্যেকটিতে কি ধরনের বস্তু দেখতে পেয়েছে।

## প্রথম জীবন

রোরশাখ জুরিখে জন্মগ্রহণ করেন এবং তার শৈশব ও যৌবনের অধিকাংশ সময় ব্যয় করেন উত্তর সুইজারল্যান্ডের স্কাফহাউসেনে। তিনি তার স্কুলের বন্ধুদের কাছে ক্লেক্‌স বা ইন্‌কব্লোট নামে পরিচিত ছিলেন কারণ তিনি ক্লেক্‌সোগ্রাফির মাধ্যমে বিভিন্ন ধরনের মজার ইন্‌কব্লোটের ছবি তৈরি করতে পছন্দ করতেন। পরবর্তীতে, ইন্‌কব্লোট তার কর্মজীবনের একটি অবিচ্ছেদ্য অংশ হয়ে উঠে।

## শিক্ষা

রোরশাখের পিতা ছিলেনে একজন চারুকলার শিক্ষক যিনি রোরশাখকে সবসময় প্রচলিত জিনিসের চিত্রাঙ্কনে উৎসাহিত করতেন। তিনি যখন উচ্চ বিদ্যালয় থেকে স্নাতক সম্পন্ন করবেন তখনো তিনি সিদ্ধান্ত নিতে পারেননি তিনি কর্মজীবন হিসেবে চিত্রকলা নাকি বিজ্ঞান বেছে নেবেন। উপদেশের জন্য তিনি বিখ্যাত জার্মান জীববিজ্ঞানী আর্নেস্ট হেকেলের কাছে চিঠি লিখেছিলেন। হেকেল তাকে বিজ্ঞান বিষয় বেছে নেওয়ার উপদেশ দেন এবং রোরশাখ জুরিখ বিশ্ববিদ্যালয়ের মেডিকেল স্কুলে ভর্তি হন। রোরশাখ রাশিয়ান ভাষা শিক্ষা শুরু করেন, এবং ১৯০৬ সালে বার্লিনে পড়ার সময় তিনি ছুটি কাটাতে রাশিয়া ভ্রমণ করেন। রোরশাখ ১৯০৯ সালে জুরিখ থেকে মেডিসিনের উপর তার স্নাতক হন।

## পরিবার

১৯০৯ সালে রোরশাখের সাথে রাশিয়ার তাতারাস্তান প্রজাতন্ত্রের কজান অঞ্চলের মেয়ে ওলগা স্টেমপেলিনের সাথে পরিচয় হয়। ১৯১৩ সালের শেষ দিকে তিনি স্টেমপিলিনকে বিয়ে করেন ও এই জুটি বসবাসের জন্য রাশিয়া পাড়ি জমান। ১৯১৭ সালে তাদের একটি ছেলে ও ১৯১৯ সালে একটি মেয়ে জন্মগ্রহণ করে।

## তথ্যসূত্র

## বহিঃসংযোগ
* Biography from WhoNamedIt.com 
* The Hermann Rorschach Archives and Museum, sponsored by the University Library of Bern, the International Society of the Rorschach and the publishing company Hans Huber Hogrefe AG.
* Swiss Info bio

বিষয়শ্রেণী:১৮৮৪-এ জন্ম
বিষয়শ্রেণী:১৯২২-এ মৃত্যু
বিষয়শ্রেণী:সুইজারল্যান্ডীয়
বিষয়শ্রেণী:মনোবিজ্ঞানী
বিষয়শ্রেণী:মনোরোগ বিজ্ঞানের ইতিহাস
ফ্রাঞ্চেস্কো তত্তি

**ফ্রাঞ্চেস্কো তত্তি** (জন্ম ২৭ সেপ্টেম্বর ১৯৭৬) একজন ইতালিয় ফুটবলার যিনি সিরি এ ক্লাব রোমার হয়ে খেলেন। তিনি বর্তমানে দলটির অধিনায়ক। তিনি মূলত একজন মধ্যমাঠের খেলোয়াড় হলেও, লোন স্ট্রাইকারের অবস্থানেও নিজেকে মানিয়ে নিতে পারেন। তত্তি তার কর্মজীবনের পুরোটাই রোমায় কাটিয়েছেন। তিনি ক্লাবটির ইতিহাসের সর্বোচ্চ গোলদাতা এবং ক্লাবের হয়ে সর্বোচ্চ খেলায় মাঠে নেমেছেন। তাকে তার সময়ের অন্যতম সেরা খেলোয়াড় হিসেবে দাবী করা হয়। এছাড়া তিনি রোমার সর্বকালের সেরা খেলোয়াড়।

## তথ্যসূত্র

## বহিঃসংযোগ

* 
* এ.এস. রোমা প্রোফাইল
* ইএসপিএন প্রোফাইল 
* FIGC national team archive 
* 
* 

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালির পুরুষ আন্তর্জাতিক ফুটবলার
বিষয়শ্রেণী:আসোচাৎসিওনে স্পোর্তিভা রোমার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ফিফা ১০০
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:২০০২ ফিফা বিশ্বকাপের খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:ইতালীয় রোমান ক্যাথলিক
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
বিষয়শ্রেণী:ইতালীয় পুরুষ ফুটবলার
বিষয়শ্রেণী:২০শ শতাব্দীর ইতালীয় পুরুষ ক্রীড়াবিদ
পিয়োতর ক্রাপোতকিন

**পিয়োতর আলেক্সিয়েভিচ ক্রাপোতকিন** (; ৯ ডিসেম্বর, ১৮৪২ – ৮ ফেব্রুয়ারি, ১৯২১) একজন রুশ প্রাণীবিজ্ঞানী, বিবর্তনীয় তাত্ত্বিক, দার্শনিক, বিজ্ঞানী, বিপ্লবী, ভাষাতাত্ত্বিক, অর্থনীতিবিদ, কর্মী, ভূগোলবিদ, লেখক ও অন্যতম গুরুত্বপূর্ণ নৈরাজ্য-সাম্যবাদী।

ক্রাপোতকিন নৈরাজ্যবাদের যে তথ্য ও তত্ত্ব প্রচার করেন তার সাথে মিখাইল বাকুনিনের তথ্য ও তত্ত্বের বহুলাংশে সাদৃশ্য থাকলেও নৈরাজ্যবাদী আন্দোলনকে একটি বৈজ্ঞানিক চরিত্র দান করার ব্যাপারে তিনিই হচ্ছেন প্রথম পথিকৃৎ। তিনি এমন একটি সাম্যবাদী সমাজের কথা প্রচার করেন যেখানে কোন কেন্দ্রীয় সরকার থাকবে না; সকল কার্যক্রমের দায়দায়িত্ব থাকবে শ্রমিকদের মাধ্যমে গঠিত স্বেচ্ছাসেবক সংগঠনগুলোর হাতে। তিনি অসংখ্য গ্রন্থ, পুস্তিকা ও নিবন্ধ রচনা করেন যার মধ্যে *দ্য কনকোয়েস্ট অব ব্রেড*, *মিউচুয়াল এইড: এ ফ্যাক্টর অফ ইভোল্যুশন* এবং *ফিল্ডস, ফ্যাক্টরিস অ্যান্ড ওয়ার্কশপস* উল্লেখযোগ্য। এছাড়া এনসাইক্লোপিডিয়া ব্রিটানিকা একাদশ সংস্করণের নৈরাজ্যবাদ বিষয়ক নিবন্ধটি রচনায় তার অবদান রয়েছে। লেনিন নিজে ক্রাপোতকিনের লেখার ভক্ত ছিলেন।

## তথ্যসূত্র

## বহিঃসংযোগ
* 20px Free audiobooks of Peter Kropotkin at project LibriVox
* Kropotkin Page at the Daily Bleed's Anarchist Encyclopedia
* The Peter Kropotkin text archive  on libcom.org library
* BlackCrayon.com: People: Peter Kropotkin
* Summary of records  in The National Archives and elsewhere, with a link to the National Register of Archives pages.
* Kropotkin's works at TheAnarchistLibrary.org
* Kropotkin's grave at Novodevichy Cemetery
* Site Elisée Reclus
* Kropotkin: The Coming Revolution short documentary in Kropotkin's own words.
* *[http://www.wdl.org/en/item/125/ Map of the Southern Half of Eastern Siberia and Parts of Mongolia, Manchuria, and Sakhalin: For a General Sketch of the Orography of Eastern Siberia]* by Kroptokin, from the World Digital Library

বিষয়শ্রেণী:১৮৪২-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:নৈরাজ্যবাদ তাত্ত্বিক
বিষয়শ্রেণী:রুশ দার্শনিক
বিষয়শ্রেণী:রুশ লেখক
বিষয়শ্রেণী:রুশ বিপ্লবী
বিষয়শ্রেণী:রুশ বিজ্ঞানী
বিষয়শ্রেণী:রুশ প্রাণীবিজ্ঞানী
বিষয়শ্রেণী:আন্তর্জাতিক শ্রমিক সংস্থার সদস্য
বিষয়শ্রেণী:রুশ সাম্যবাদী
বিষয়শ্রেণী:রুশ পুঁজিবাদ বিরোধী
বিষয়শ্রেণী:নির্বাসিত রুশ
বিষয়শ্রেণী:রুশ রাজনৈতিক লেখক
বিষয়শ্রেণী:২০শ শতাব্দীর নাস্তিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:১৯শ শতাব্দীর প্রাবন্ধিক
বিষয়শ্রেণী:১৯শ শতাব্দীর দার্শনিক
বিষয়শ্রেণী:১৯শ শতাব্দীর রুশ সাম্রাজ্যের অ-কল্পকাহিনী লেখক
বিষয়শ্রেণী:মানব ভূগোলবিদ
বিষয়শ্রেণী:সামাজিক দার্শনিক
বিষয়শ্রেণী:মস্কোর লেখক
বিষয়শ্রেণী:রুশ নৈরাজ্যবাদী
বিষয়শ্রেণী:১৯শ শতাব্দীর নাস্তিক
বিষয়শ্রেণী:রুশ বিজ্ঞান লেখক
বিষয়শ্রেণী:রুশ সমাজতন্ত্রী
দেউলিয়া

থাম্ব|২০১৩ সালে, ডেট্রয়েট মার্কিন ইতিহাসে বৃহত্তম পৌরসভা দেউলিয়া মামলা দায়ের করেছে।
কোন ব্যক্তি, প্রতিষ্ঠান বা দেশ যখন পাওনাদার, আর্থিক প্রতিষ্ঠান বা ব্যাংকের ঋণ পরিশোধে অক্ষম হয় তখন উক্ত ব্যক্তি বা প্রতিষ্ঠানকে **দেউলিয়া** হিসেবে গণ্য করা হয়। সাধারণত: আইনসঙ্গতভাবে আদালত একজন ব্যক্তি বা প্রতিষ্ঠানকে দেউলিয়া বলে ঘোষণা করতে পারে।

সাধারণত: ব্যক্তি ও প্রতিষ্ঠান এই দুই ধরনের সত্ত্বাকে আইনগতভাবে দেউলিয়া ঘোষণা করা হয়ে থাকে। এই দুই ধরনের সত্ত্বার দেউলিয়ত্বের জন্য বিভিন্ন দেশে আলাদা আলাদা আইনের ব্যবস্থা রয়েছে। যুক্তরাজ্য সহ বেশ কিছু দেশে ব্যক্তি পর্যায়ের দেউলিয়ত্ত্বের জন্য রয়েছে ইনসল্ভেন্সি অ্যাক্ট (Insolvency Act) Insolvency Act 1986, অপরদিকে প্রাতিষ্ঠানিক দেউলিয়ত্বের জন্য রয়েছে কোম্পানি লিকুইডেশন অ্যাক্ট (Company Liquidation Act) Liquidation।

## শব্দের উত্পত্তি
দেউলিয়া শব্দের ইংরেজি প্রতিশব্দ *Bankruptcy* Bankruptcy, যা ইতালীয় শব্দ-যুগল *Banca rotta* থেকে এসেছে; এর অর্থ "Broken bench" বা ভাঙ্গা বেঞ্চ। প্রাচীনকালে বিনিয়োগকারী, অর্থলগ্নিকারী ও অর্থ বিনিময়কারীরা ভেনিসের শহরতলীর বিভিন্ন স্থানে বেঞ্চ পেতে বসতেন এবং মানুষকে সুদে টাকা ধার দিতেন অথবা তাদের বৈদেশিক মুদ্রা পরিবর্তন করে দিতেন। আধুনিক কালের শব্দ ব্যাংক এর উৎপত্তিও হয়েছে ইতালীয় বেঞ্চ থেকে। ধারণা করা হয় কোন অর্থ বিনিময়কারী যদি তার দেনা পরিশোধ করতে ব্যর্থ হত তবে তার বেঞ্চটি ভেঙ্গে ফেলা হত। তাই দেউলিয়া বা Bankrupt বোঝাতে *Banca rotta* শব্দটি ব্যবহৃত হত। এমনও হতে পারে যে কোন বিশেষ অর্থ ছাড়াই শব্দটি শুধুমাত্র লোকমুখেই প্রচলিত হয়েছিল।

## বাংলাদেশে দেউলিয়া
*[http://bdlaws.minlaw.gov.bd/act-812.html বাংলাদেশে দেউলিয়া বিষয়ক আইন, ১৯৯৭]*

## বিভিন্ন দেশে দেউলিয়ত্ব

## দেউলিয়ত্বের প্রভাব

### ব্যক্তি

### প্রতিষ্ঠান

## তথ্যসূত্র

## বহিঃসংযোগ

বিষয়শ্রেণী:অর্থনৈতিক সমস্যা
বিষয়শ্রেণী:দেউলিয়ত্ব
বিষয়শ্রেণী:আইনগত প্রক্রিয়া
উপ্পাতাসান্তি প্যাগোডা

**উপ্পাতাসান্তি প্যাগোডা** (, অফিসিয়ালভাবে  ; "শান্তির প্যাগোডা" নামেও অভিহিত) মায়ানমারের নবীন রাজধানী নেপিয়েদতে অবস্থিত। যেখানে বুদ্ধের দাতের সংরক্ষিত স্মৃতিচিহ্ন সংরক্ষণ করা আছে আছে। এটি আকারে প্রায় মায়ানমারের সাবেক রাজধানী ইয়াংগুনের “শ্বেদাগণ প্যাগোডা”-র মত যার উচ্চতা ৯৯ মিটার (৩২৫ ফুট)। এই প্যাগোডা “শ্বেদাগণ প্যাগোডা” থেকে মাত্র ৩০ সেন্টিমিটার ছোট।

## ইতিহাস
এই প্যাগোডাটি স্থাপিত হয়েছে তেমন বেশি দিন হয়নি। এর নির্মানকাজ শুরু হয় ২০০৬ সালের ১২ই নভেম্বর এবং শেষ হয় ২০০৯ সালের মার্চ মাসে। এই প্যাগোডাটি মায়ানমারের রাষ্ট্রীয় শান্তি ও উন্নয়ন পরিষদের প্রধান থান শোর অধীনে নির্মিত হয়।

## স্থাপনার অংশ
# মহা পাসাদাভূমি গান্ধকুঠি চেম্বারে মহা সুতায়ুংপিয়ি বুদ্ধের ছবি
# প্যাগোডার অবতল গুহায় বুদ্ধের চারটি প্রাচীন ছবি
# ১০৪ ফুট উচ্চতাসম্পন্ন পতাকাদন্ড
# বৃহৎ বো গাছ সমৃদ্ধ বো ট্রি বাগান ও ২৮টি বুদ্ধের ছবি
# ১৮০টি বো গাছ সমৃদ্ধ বো ট্রি বাগান
# শিন উপাজ্ঞুতা চেম্বারের সাথে মার্লিনি মঙ্গলা লেক
# ইউথোঙ্গামা সমন্বিত হল
# চেতিয়াপালা চেম্বার
# সাঙ্গা যম হোস্টেল
# সাসানা মহা বেকিমান্দ্ব ভবন
# প্যাগোডা জাদুঘর
# পিটাকাট ভবন ও ধর্মীয় ঐতিহাসিক দলিল-দস্তাবেজের সংরক্ষণাগার

## গ্যালারি

File:Naypyidaw -- Uppatasanti Pagoda Plaza at sunset.JPG


## তথ্যসূত্র

বিষয়শ্রেণী:বার্মায় বৌদ্ধ মন্দির
বিষয়শ্রেণী:নেপিয়েদতে ভবন এবং কাঠামো
বিষয়শ্রেণী:বৌদ্ধস্তূপ
বিষয়শ্রেণী:২০০৯-এ সম্পূর্ণ ধর্মীয় ভবন
বিষয়শ্রেণী:২০০৬-এ প্রতিষ্ঠিত
বিষয়শ্রেণী:বার্মা
জালালউদ্দিন

**জালালউদ্দিন** (; জন্ম: ১২ জুন, ১৯৫৯) করাচিতে জন্মগ্রহণকারী সাবেক ও প্রথিতযশা পাকিস্তানি আন্তর্জাতিক ক্রিকেটার। তিনি ১৯৮২ থেকে ১৯৮৫ সালের মধ্যে পাকিস্তানি দলে খেলেছেন। খেলায় তিনি মূলতঃ ডানহাতি পেস বোলার হিসেবে অংশগ্রহণ করেছেন। এ সময়ে তিনি ৬টি টেস্ট এবং ৮টি একদিনের আন্তর্জাতিকে অংশ নেন। বর্তমানে তিনি কোচের দায়িত্ব পালন করছেন। একমাত্র পাকিস্তানি টেস্ট ক্রিকেটার হিসেবে ইসিবি ও পিসিবি’র লেভেল-৩ পর্যায়ে কোচের মর্যাদা পান।

## খেলোয়াড়ী জীবন
৫ জানুয়ারি, ১৯৭১ইং তারিখে অস্ট্রেলিয়া ও ইংল্যান্ডের মধ্যকার ১ম ওডিআই থেকে শুরু করে জুন, ২০১৯ সাল পর্যন্ত ৪১৭৮টি ওডিআই খেলায় মাত্র ৪৮বার হ্যাট্রিকের মধ্যে প্রথম ওডিআই হ্যাট্রিকটি করেছেন তিনি। পাকিস্তানের হায়দরাবাদে অবস্থিত নিয়াজ স্টেডিয়ামে ২০ সেপ্টেম্বর, ১৯৮২ তারিখে সফরকারী অস্ট্রেলিয়ার বিরুদ্ধে এ বিরল কৃতিত্বের ঘটনাটি ঘটান।

## অবসর
ক্রিকেট খেলা থেকে অবসর গ্রহণের পর কোচের দায়িত্ব পালন করছেন। ২৪ জানুয়ারি, ২০১৮ তারিখে পিসিবি কর্তৃপক্ষ তাকে পাকিস্তান মহিলা দলের নির্বাচকমণ্ডলী প্রধান হিসেবে মনোনীত করা হয়।

## তথ্যসূত্র

## আরও দেখুন
* সেলিম মালিক
* অনিল দলপত
* একদিনের আন্তর্জাতিক ক্রিকেটে হ্যাট্রিকের তালিকা
* পাকিস্তানি টেস্ট ক্রিকেটারদের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যালাইড ব্যাংক লিমিটেডের ক্রিকেটার
বিষয়শ্রেণী:একদিনের আন্তর্জাতিকে হ্যাট্রিক লাভকারী
বিষয়শ্রেণী:করাচির ক্রিকেটার
বিষয়শ্রেণী:করাচি বি-এর ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার‎
বিষয়শ্রেণী:পাকিস্তান ইন্ডাস্ট্রিয়াল ডেভেলপমেন্ট ব্যাংকের ক্রিকেটার
বিষয়শ্রেণী:পাকিস্তান কাস্টমসের ক্রিকেটার
বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার
বিষয়শ্রেণী:পাকিস্তানি ক্রিকেট কোচ
বিষয়শ্রেণী:করাচি থেকে আগত ক্রিকেটার
রকস্টার গেমস

**রকস্টার গেমস** () হচ্ছে একটি বহুজাতিক ভিডিও গেম নির্মাতা এবং বিকাশকারী প্রতিষ্ঠান, যা নিউ ইয়র্ক সিটিতে স্থপিত এবং টেক-টু ইন্ট্যারাক্টিভ মালিকানাধীন। এই প্রতিষ্ঠানটি মূলত গ্র্যান্ড থেফট অটো সিরিজ, ম্যাক্স পেইন, এল.এ নওয়র, রেড ডেড ইত্যাদি জনপ্রিয় গেমের নির্মাতা। রকস্টার গেমস্ ১৯৯৮ সালে ব্রিটিশ ভিডিও গেম প্রডিউসার স্যাম হাউসার, ড্যান হাউসার, টেরি ডোনাভান, জ্যামই কিং, গেরি ফোরম্যানদের হাত ধরে নিউ ইয়র্ক সিটিতে প্রতিষ্ঠিত হয়।

রকস্টার গেমসের মূল কার্যালয় (যাকে সাধারণত **রকস্টার এনওয়াইসি** উল্লেখ করা হয়) সোহোর ব্রডওেয়তে অবস্থিত যা নিউইয়র্ক সিটির খুব কাছের প্রতিবেশী, টেক-টু ইন্ট্যারাক্টিভ কার্যালয়ের অধীনে। এটি বিপণন খাত, জনসংযোগ বিভাগ এবং পণ্য বিকাশ ব্যাবস্থার নিয়ন্ত্রণকারী।

## স্টুডিও

## প্রযুক্তি

## মুক্তি পাওয়া গেম
# গ্র্যান্ড থেফট অটো সিরিজ
# ম্যাক্স পেইন সিরিজ
# রেড ডেড

## তথ্যসূত্র

## বহিঃসংযোগ
* 

বিষয়শ্রেণী:১৯৯৮-এ প্রতিষ্ঠিত কোম্পানি

বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বিষয়শ্রেণী:টেক-টু ইন্ট্যারাক্টিভ
বিষয়শ্রেণী:নিউ ইয়র্ক সিটি ভিত্তিক কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:ভিডিও গেম বিকাশকারী
বিষয়শ্রেণী:বাফটা ফেলো
সত্য

**সত্য** হচ্ছে ধর্মশাস্ত্র ও দর্শনশাস্ত্রের একটি মৌলিক শক্তি যা দ্বারা বিশাল এ জগৎ সৃষ্ট হয়েছে এমন বিশ্বাস বা ধারণা যা প্রকৃত বিষয় বা ঘটনার সাথে যোগাযোগের সেতুবন্ধন গড়ে তুলে। পবিত্র ধর্মশাস্ত্রাদি একসুরে বলছে মহামহিম **[[ঈশ্বর]]**ই একমাত্র **সত্য** । বিশাল বিস্তৃত এ সৃষ্টি সসীম ও অসত্য , শুধু তার গহীন ইচ্ছাসমুদ্রের কোনো বন্দরে হয়তো বিদ্যমান।

যদি কোনো বিষয় প্রকৃতই ঘটেছে বলে মনে করা হয়, তখন তা সত্য হিসেবে বিবেচিত হয় । যিনি সত্যকথা বলেন বা লিখেন, সমাজে তিনি সত্যবাদী নামে পরিচিতি পান । পৌরাণিক উপাখ্যানে যুধিষ্ঠিরকে সত্যবাদী ও ধর্মরাজ হিসেবে পরিচিতি ঘটানো হয়েছে । মহান দার্শনিক এরিস্টটল বলেছেন , ‘যদি বলা হয় যে এটি না অথবা না-কে হ্যাঁ বলা হয় তবে তা মিথ্যা এবং যদি কোন কিছু সমন্ধে জানতে চাওয়া হয় যে এটি কি এবং যদি না-কে না বলা হয় তখন তা সত্য। উদাহরণস্বরূপ বলা যায়, যদি বলা হয় মানুষের রক্ত নীল তখন তা মিথ্যা বলে প্রমাণিত হবে; কিন্তু স্বতঃসিদ্ধ সত্য বিষয় হচ্ছে মানুষের রক্ত লাল। শৈশবকাল থেকেই ‘সদা সত্য কথা বলবে’ বলে উৎসাহিত করা হয়ে থাকে।

ইসলাম ধর্মে হযরত বায়েজিদ বোস্তামী কর্তৃক ডাকাত দলের কাছে স্বর্ণমুদ্রা থাকার সত্য কথা বলার উপকথা হিসেবে প্রতিষ্ঠিত পেয়েছে। অসত্য কোন কিছুর বর্ণনাকে মিথ্যার পর্যায়ে ফেলা হয়। অর্ধ-সত্য বিষয়ে সত্য-মিথ্যার সংমিশ্রণ থাকে অথবা কিছু সত্য বিষয় তুলে ধরা হলেও পূর্ণাঙ্গ বিষয়টি উপস্থাপন করা হয় না। যদি কোন কিছুকে সত্য বলা হয় তখন বক্তার কথাই সত্য বা সে সত্য কথা বলেছে। আবার, কোন কিছুকে অসত্যরূপে বললে বা বিবৃত করলে তখন তা মিথ্যার পর্যায়ে উপনীত হয়। যদি কেউ মিথ্যাকে সত্য বলার চেষ্টা চালায় তাহলে তা মিথ্যারূপে প্রমাণিত হয়। কারণ, সত্যের জয় চিরদিনই হয়। যিনি মিথ্যা কথা বলেন, তিনি মিথ্যাবাদী বা মিথ্যুক নামে সমাজে পরিচিতি পান ও সকলেই তাকে ঘৃণা করে থাকে। এছাড়াও মহামান্য আদালতে সাক্ষ্য প্রদানের সময় ব্যক্তিকে - ‘যাহা বলিব, সত্য বলিব। সত্য বই মিথ্যা কথা বলিব না।’ - মর্মে শপথবাক্য পাঠ করতে হয়।

## সত্য তত্ত্ব
সত্যের প্রধান মানদণ্ড কী তা নিয়ে দার্শনিক-মহলে নানা রকম প্রশ্ন রয়েছে। সাধারণতঃ শব্দ, প্রতীক, চিন্তাধারা এবং বিশ্বাসবোধ নিয়ে ব্যক্তি কিংবা পুরো সমাজের মাধ্যমে সত্যকে জনসমক্ষে তুলে ধরা হয়। সত্য আসলে কি তা বোঝার জন্য হাজার হাজার বছর ধরে দার্শনিকেরা চেষ্টা চালিয়েছেন। তারা প্রধান পাঁচটি তত্ত্বের মাধ্যমে এ প্রশ্নের উত্তরের খোঁজ পেয়েছেন। সেগুলো হচ্ছে - যোগাযোগ, প্রায়োগিক, সংলগ্নতা, সত্যের অবপাত। এ সকল তত্ত্ব বৈশ্বিকভাবে গবেষকগণ কর্তৃক স্বীকৃত।
যোগাযোগ তত্ত্বের প্রাচীনতম সংস্করণটি খ্রিষ্ট-পূর্ব চতুর্থ শতকে গ্রীক দার্শনিক প্লেটো’র মাধ্যমে বিবৃত হয়েছে। তিনি জ্ঞানের অর্থ এবং কীভাবে তার স্ফূরণ ঘটে তা অনুসন্ধান করেছেন। প্লেটো সত্য বিশ্বাস এবং মিথ্যা বিশ্বাসের মধ্যে পার্থক্য খুঁজে পেয়েছেন। তিনি এ সমন্বীয় তত্ত্বে ঘটনার সাথে সত্য বক্তব্যের যোগাযোগ ও বাস্তবতার সম্পর্ক পান যা মিথ্যা বক্তব্যের মধ্যে অনুপস্থিতির কথা তুলে ধরেন। কিন্তু বিংশ শতকে এসে ব্রিটিশ দার্শনিক বার্ট্রান্ড রাসেল এ তত্ত্বকে অনুপযুক্ত হিসেবে হিসেবে আখ্যায়িত করেন। তার মতে, এ তত্ত্বে মিথ্যা বিশ্বাসকে অনুমোদন করেনি।

## তথ্যসূত্র

বিষয়শ্রেণী:দর্শন
বিষয়শ্রেণী:দার্শনিক ধারণা
বিষয়শ্রেণী:দার্শনিক যুক্তিবিজ্ঞান
বিষয়শ্রেণী:রাজনৈতিক দর্শন
বিষয়শ্রেণী:নৈতিক মূলনীতি
বিষয়শ্রেণী:সত্য
বিষয়শ্রেণী:পুণ্য
বিষয়শ্রেণী:জ্ঞানতত্ত্বের ধারণা
বিষয়শ্রেণী:যুক্তিবিজ্ঞানের ধারণা
বিষয়শ্রেণী:অর্থ (ভাষার দর্শন)
বিষয়শ্রেণী:সত্তাতত্ত্ব
বিষয়শ্রেণী:গাণিতিক যুক্তিবিজ্ঞান
বিষয়শ্রেণী:বাস্তবতা
বিষয়শ্রেণী:সত্যের তত্ত্ব
ওয়াকার হাসান

মেজর(অব:) **ওয়াকার হাসান** বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
ওয়াকার হাসানের জন্ম ঢাকায়। তার বাবার নাম এ এইচ এম হাবিবুল ইসলাম এবং মায়ের নাম শামসুন নাহার। তার স্ত্রীর নাম মাহমুদা আক্তার। এ দম্পতির দুই মেয়ে ও এক ছেলে। ওয়াকার হাসান ১৯৭১ সালে রাজশাহী প্রকৌশল কলেজের প্রথম বর্ষের ছাত্র ছিলেন। মুক্তিযুদ্ধ শুরু হলে ঢাকা থেকে পালিয়ে ভারতে যান। সেখানে একটি শিবিরে প্রাথমিক প্রশিক্ষণ নেওয়ার সময় তিনি প্রথম বাংলাদেশ কমিশন্ড অফিসার্স ওয়ারফোর্সে যোগ দেন। প্রশিক্ষণ শেষে তাকে জেড ফোর্সের প্রথম বেঙ্গল রেজিমেন্টে অন্তর্ভুক্ত করা হয়। তিনি বৃহত্তর সিলেটের শ্রীমঙ্গল, পাট্রাখোলা, হোসনাবাদ, চারগ্রাম, এমসি কলেজসহ আরও কয়েকটি স্থানে যুদ্ধ করেন।

## মুক্তিযুদ্ধে অবদান
১৯৭১ সালের ২৬ নভেম্বর সিলেট জেলার কানাইঘাট এলাকা। শীতের রাত এবং সময় তখন আনুমানিক সাড়ে চারটা বা পাঁচটা। চারদিকে সুমসাম নীরবতা। এমন সময় প্রচণ্ড গোলাগুলি শুরু। পাকিস্তান সেনাবাহিনীর ৩১ পাঞ্জাব রেজিমেন্ট অতর্কিতে আক্রমণ চালিয়েছে মুক্তিবাহিনীর প্রথম ইস্টবেঙ্গল রেজিমেন্টের ডেলটা কোম্পানির একাংশের ওপর। তাদের আক্রমণে মুক্তিবাহিনীর ডেলটা কোম্পানির ১১ নম্বর প্লাটুন প্রায় বিধ্বস্ত হয়ে গেল। এই প্লাটুনের নেতৃত্বে ছিলেন সুবেদার মুসা। তার বাঁ দিকে কয়েক শ মিটার দূরে অবস্থানে ছিলেন ওয়াকার হাসান। তিনি ওয়্যারলেসে খবর পেয়ে ২৩-২৪ জন মুক্তিযোদ্ধাকে নিয়ে ঝোড়োগতিতে ১১ নম্বর প্লাটুনের অবস্থানে এসে পাকিস্তানিদের ওপর পাল্টা আক্রমণ চালালেন। তিনি তার সহযোদ্ধাদের নিয়ে একেবারে পাকিস্তানিদের নাকের ডগার মধ্যে ঢুকে পড়েন। এ রকম অবস্থায় সম্মুখযুদ্ধ বা হাতাহাতি ছাড়া আর কোনো পথ খোলা থাকে না। শুরু হয় ভয়াবহ যুদ্ধ। কয়েক ঘণ্টা ধরে যুদ্ধ চলে। ওয়াকার হাসান ও তার সহযোদ্ধাদের দুঃসাহসিকতা ও বীরত্বে পাকিস্তানিরা শেষ পর্যন্ত কোণঠাসা হয়ে পড়ে। যুদ্ধে পাকিস্তানি সেনারা যখন ব্যাপক হারে নিহত বা আহত হচ্ছিল, তখন তারা পালাতে থাকে। পালানোর সময় নিহত হয় ৩১ পাঞ্জাব রেজিমেন্টের মেজর সারওয়ার। সেদিনের এই যুদ্ধে ওয়াকার হাসান অসাধারণ নৈপুণ্য ও বীরত্ব প্রদর্শন করেন। পাঞ্জাব রেজিমেন্টের প্রায় ৮৮ জন সৈন্য যুদ্ধে নিহত এবং ২৬ জন বন্দী হয়। কানাইঘাটে ছিল পাকিস্তান সেনাবাহিনীর শক্ত একটি ঘাঁটি। ২৪-২৫ নভেম্বর সেখানে বিভিন্ন স্থানে অবস্থান নিয়েছিল প্রথম ইস্ট বেঙ্গল রেজিমেন্টের কয়েকটি কোম্পানির সমন্বয়ে গড়া মুক্তিবাহিনীর একটি বড় দল। মুক্তিবাহিনীর ডেলটা কোম্পানির ১২ নম্বর প্লাটুনের কমান্ডার ছিলেন ওয়াকার হাসান। কানাইঘাটের চারপাশে বেশ কয়েকটি গ্রাম—গৌরীপুর, বড় চাতাল, ডালিয়ার চর প্রভৃতি। উত্তর-পূর্বে আনন্দ বিল নামে একটি ছোট বিল। মাঝ দিয়ে বহমান সুরমা নদী। ২৪-২৫ নভেম্বরেও পাকিস্তানিরা গৌরীপুরে অতর্কিতে মুক্তিবাহিনীর আলফা কোম্পানির ওপর আক্রমণ চালিয়েছিল। তখন সেখানে ভয়াবহ যুদ্ধ সংঘটিত হয়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

* মায়ের অনুপ্রেরণায় মুক্তিযুদ্ধে যোগ দিয়েছিলাম : মেজর (অব:) ওয়াকার

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:১৯৪৮-এ জন্ম
টুকে গেমস

**টুকে** () যুক্তরাষ্ট্রভিত্তিক বহুজাতিক গেম নির্মাতা,পরিবেশক এবং বিকাশকারী সন্থা, যারা ভিডিও গেম প্রকাশ করে; যেমনঃ সিভিলাইযেসোন V, মাফিয়া, এনবিএ টুকে ইত্যাদি। টুকে গেমস্ বর্তমানে টেক-টু ইন্ট্যারাক্টিভএর সহয়াককারী সংস্থা হিসেবে রয়েছে। টুকে ২০০৫ সালের ২৫ই জানুয়ারি টেক-টু ইন্ট্যারাক্টিভ দ্বারা প্রতিষ্ঠিত হয়।

টুকে গেমস মূলত খেলাধুলোমূলক গেম প্রকাশের জন্য প্রতিষ্ঠিত হলেও তার অন্য ধরনের গেমও প্রকাশ করে। তাদের বর্তমান সদরদফতর ক্যালিফোর্নিয়ার নভাটায় অবস্থিত। তারা বিভিন্ন আন্তর্জাতিক এবং অভ্যন্তরীণ উভয়ভাবেই ভিডিও গেম কনসোল প্রকাশ এবং বিকাশ করে।

তাদের তৈরি বোর্ডারল্যান্ডস টু বিএএফটীএ *(BAFTA)* পুরস্কারের জন্য মনোনীত হয়েছে।

## তথ্যসূত্র

## বহিঃসংযোগ
* 

বিষয়শ্রেণী:টেক-টু ইন্ট্যারাক্টিভ
বিষয়শ্রেণী:২০০৫-এ প্রতিষ্ঠিত কোম্পানি
বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:ক্যালিফোর্নিয়া ভিত্তিক কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বিষয়শ্রেণী:২০০৫-এ প্রতিষ্ঠিত মার্কিন কোম্পানি
বিষয়শ্রেণী:২০০৫-এ প্রতিষ্ঠিত ভিডিও গেম কোম্পানি
কাসের্তার প্রাসাদ

**কাসের্তার প্রাসাদ** (; , রেজ্জো দি কাসের্তা) দক্ষিণ ইতালীর ক্যাসের্তায় অবস্থিত একটি পুরাতন রাজকীয় বাসভবন যা নেপলসের রাজার জন্য নির্মাণ করা হয়েছিল। ১৮শ শতকে তৈরীর পর থেকেই এটি বিশ্বের সবচেয়ে বড় প্রাসাদ এবং ইউরোপের অন্যতম বড় ভবন হিসেবে পরিচিত। ১৯৯৭ সালে এটি ইউনেস্কো ঘোয়িত বিশ্ব ঐতিহ্য হিসেবে তালিকাভূক্ত।

## ইতিহাস

## সংলগ্ন উদ্যান

## চলচ্চিত্র দৃশ্যায়ন

## আরও পড়ুন
* 
* Hersey, George. *Architecture, Poetry, and Number in the Royal Palace at Caserta*, (Cambridge: MIT Press) 1983. Caserta interpreted through the Neapolitan philosopher Giambattista Vico

## তথ্যসূত্র

## বহিঃসংযোগ
* অফিসিয়াল ওয়েবসাইট
* ইংরেজি ও ইতালীয় ভায়ায় ইতিহাস ও তথ্য
* লিওনার্দো বেলোট্টির তোলা চিত্রশালা 
* CBC Archives CBC Radio reports on signing of the terms of an unconditional surrender of German forces on the Italian Front at the Palace on May 2, 1945.

কাসের্তা
বিষয়শ্রেণী:ইতালিতে রাজকীয় বাসস্থান
বিষয়শ্রেণী:কাসের্তাতে ভবন এবং কাঠামো
বিষয়শ্রেণী:ইতালিতে শিল্পকলা জাদুঘর এবং গ্যালারি
বিষয়শ্রেণী:ইতালির বিশ্ব ঐতিহ্যবাহী স্থান
কাসের্তা
বিষয়শ্রেণী:নব্যধ্রুপদী প্রাসাদ
বিষয়শ্রেণী:ইতালিতে নব্যধ্রুপদী স্থাপত্য
বিষয়শ্রেণী:বারোক প্রাসাদ
বিষয়শ্রেণী:কাম্পানিয়াতে জাদুঘর
বিষয়শ্রেণী:ইতালিতে ঐতিহাসিক বাড়ি জাদুঘর
চাঁদনী চক্ মেট্রো স্টেশন (কলকাতা)

**চাঁদনি চক** হল কলকাতা মেট্রোর একটি স্টেশন।
 ১৯৯৫ সালের ১৯ ফেব্রুয়ারি এই স্টেশনটি চালু হয়েছিল। স্টেশনটি কলকাতার চাঁদনি চক বাজারের কাছে অবস্থিত। *[[দ্য স্টেটসম্যান]]* পত্রিকার কেন্দ্রীয় কার্যালয় ভিক্টোরিয়া হাউস, *[[আনন্দবাজার পত্রিকা]]* গোষ্ঠীর প্রধান কার্যালয়, যোগাযোগ ভবন ও এয়ার ইন্ডিয়ার কলকাতা কার্যালয় এই স্টেশনটির কাছে অবস্থিত। চাঁদনি চক স্টেশনটি কলকাতার একটি ব্যস্ত বাজার অঞ্চলে অবস্থিত। এই স্টেশনের কাছে কলকাতার কয়েকটি শপিং মলও গড়ে উঠেছে।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৯৫-এ চালু রেলওয়ে স্টেশন
এসপ্ল্যানেড মেট্রো স্টেশন

**এসপ্ল্যানেড** হল কলকাতা মেট্রোর একটি স্টেশন।
 জওহরলাল নেহেরু রোডের উত্তর প্রান্তে এই স্টেশনটি অবস্থিত। ১৯৮৪ সালে ভারতের তৎকালীন প্রধানমন্ত্রী ইন্দিরা গান্ধী এই স্টেশন থেকেই মেট্রো পরিষেবা উদ্বোধন করেছিল। কলকাতার প্রথম মেট্রো রেল পরিষেবা চালু হয়েছিল এসপ্ল্যানেড থেকে ভবানীপুর মেট্রো স্টেশন (অধুনা নেতাজি ভবন) পর্যন্ত। নিউ মার্কেট, সুরেন্দ্রনাথ পার্ক (পুরনো নাম কার্জন পার্ক) শহীদ মিনার, রাজভবন, মেট্রোপলিটান বিল্ডিং, কলকাতা পৌরসংস্থার প্রধান কার্যালয়, টিপু সুলতান মসজিদ ও ধর্মতলার বাস টার্মিনাস এই স্টেশনের কাছে অবস্থিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৮৪-এ চালু রেলওয়ে স্টেশন
পরবাসিনী

**পরবাসিনী** একটি ২০১৭ সালের বাংলাদেশী কল্পবিজ্ঞান চলচ্চিত্র । রেগ এন্টারটেইনমেন্ট ও ইমপ্রেস টেলিফিল্ম লিমিটেডের ব্যানারে পরিচালনা করেছে স্বপন আহমেদ। প্রধান চরিত্রে অভিনয় করেছেন ইমন, সব্যসাচী চক্রবর্তী এবং রিত মজুমদার। যা ৫ মে মুক্তি পায়।

চলচ্চিত্রটিতে ফ্রান্স, জার্মানি ও ইতালির কয়েকজন শিল্পী অভিনয় করেন।

## কাহিনি
২১১৫ সালে বাঙালী প্রত্নতত্ত্ববিদ চর্যাপদ সেন তার মেয়ে রি সেন কে সাথে নিয়ে আসেন ধবংসপ্রাপ্ত ঢাকা এবং কলকাতা শহরে। ১০০ বছর আগের এলিয়েনদের আক্রমণের পর শহর দুটিকে পুনঃআবিষ্কার করা। এরমধ্যে মহাশূন্যে পাঠানোর ৩৭ বছর পর বাংলাদেশ স্পেস রিসার্চ এ্যাসোসিয়েশন (বিএসআরএ) একটি বেতার তরঙ্গের জবাব আসে। ১১০ সেকেন্ডের একটি স্বল্পদৈর্ঘ্যের বেতার তরঙ্গ বার্তা রেকর্ড করা হল। বিএসআরএ ঘোষণা করে বসল, এলিয়েনদের একটি বিরাট মহাকাশযান পৃথিবীর দিকে এগিয়ে আসছে। তারপর এক ঝড়ের রাতে এলিয়েনরা হিলিয়াম-৩ ও হিলিয়াম-৪ সংগ্রহের জন্য মাধবপুর পারমাণবিক বিদ্যুৎকেন্দ্রে আক্রমণ করে। কিন্তু তাদের বাঁধা দিতে এগিয়ে এল বাংলাদেশ স্পেশাল ফোর্সেস (বিএসএফ)। "পৃথিবীর এই ক্রান্তিকালে এসে কি করবে ভেবে দেখ; বাঁচতে হলে জেনে নেও, নয়তো অতলে তলিয়ে যাও।"

## অভিনয়শিল্পী
*মামনুন হাসান ইমন - অর্ণব
*রিথ মজুমদার - নিশা/পরবাসিনী
*সব্যসাচী চক্রবর্তী - চর্যাপদ সেন
*জুন মালিহা - রি
*উর্বশী রাউটেলা - আইটেম গানে বিশেষ উপস্থিতি 
*সোহেল খান
*অপ্সরা আলী - অপ্সরা
*চাষী আলম

## নির্মাণ
ছায়াছবির নিম্নলিখিত অবস্থানে শুটিং হয়েছিল:

* বাংলাদেশ
* ফ্রান্স
* সুইজারল্যান্ড
* বেলজিয়াম
* জার্মানি
* ইতালি

## বিপণন
প্রথমে ২০১৩ সালের ১১ জুলাই তাদের অফিসিয়াল ইউটিউবে চলচ্চিত্রটির নির্মাতা প্রকাশ করা হয়।

এম SIB দ্বারা পরিকল্পিত পরবাসিনীর দ্বিতীয় মোশন গ্রাফিক্স টিজার ৩০ অক্টোবর ২০১৩ তে মুক্তি পায়।

## তথ্যসূত্র

## বহিঃসংযোগ

*
*

বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১০-এর দশকের বিজ্ঞান কল্পকাহিনিমূলক চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:বাংলাদেশী প্রনয়ধর্মী চলচ্চিত্র
বিষয়শ্রেণী:বাংলাদেশী কল্পবিজ্ঞান চলচ্চিত্র
বিষয়শ্রেণী:বাংলাদেশী বিজ্ঞান কল্পকাহিনিমূলক চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:জার্মানিতে ধারণকৃত চলচ্চিত্র
বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র
বিষয়শ্রেণী:অস্ট্রেলিয়ায় ধারণকৃত চলচ্চিত্র
বিষয়শ্রেণী:ডেনমার্কে ধারণকৃত চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:ইতালিতে ধারণকৃত চলচ্চিত্র
বিষয়শ্রেণী:সুইজারল্যান্ডে ধারণকৃত চলচ্চিত্র
বিষয়শ্রেণী:মার্কিন যুক্তরাষ্ট্রে ধারণকৃত চলচ্চিত্র
বিষয়শ্রেণী:মহাপ্রলয়-পরবর্তী চলচ্চিত্র
টেক-টু ইন্টারেক্টিভ

**টেক-টু ইন্ট্যারাক্টিভ** () যা সবাই টেক-টু হিসেবে যানে একটি বহুযাতিক ভিডিও গেম নির্মাতা, বিকাশকারী এবং পরিবেশক প্রতিষ্ঠান। যারা পুরো রকস্টার গেমস এবং ২কে গেমস্ এর মালিক। তাদের মূল সদরদফতর নিউ ইয়র্ক সিটিতে অবস্থিত হলেও আন্তর্জাতিক সদরদফতর যুক্তরাজ্যএর উইন্ডসরএ অবস্থিত। তাদের বিকাশ বিভাগ বিভিন্ন জায়গায় রয়েছে, স্যান ডিয়েগো, ভ্যানকুভার, টরোন্টো, নাভাটা, ক্যালিফোর্নিয়া। টেক-টু অনেক জনপ্রিয় গেমের প্রকাশক; যেমন: *[[গ্র্যান্ড ঠেফট অটো (সিরিজ)|গ্র্যান্ড থেফট অটো]], [[মাফিয়া ২]], [[ম্যাক্স পেইন]]*  ; এবং খুব সম্প্রতি নির্মিত বায়ওস্বক।তারা ২কে গেমস্এর মালিক হওয়ায় ২কে স্পোর্টস পরিচালনা করে।

## ইতিহাস

## অধীনস্থঃ প্রতিষ্ঠান
* *[[২কে গেমস্]]*, নাভাটা, ক্যালিফোর্নিয়া
* *[[রকস্টার গেমস]]*, 

## তথ্যসূত্র

## বহিঃসংযোগ
* টেক-টু ইন্টারেক্টিভের অফিসিয়াল ওয়েবসাইট
* টেক-টু ইন্টারেক্টিভ entry at MobyGames

বিষয়শ্রেণী:১৯৯৩-এ প্রতিষ্ঠিত কোম্পানি
বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:ভিডিও গেম প্রকাশক
বিষয়শ্রেণী:বিনোদনমূলক সফটওয়্যার অ্যাসোসিয়েশন
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:ভিডিও গেম বিকাশকারী
বিষয়শ্রেণী:টেক-টু ইন্ট্যারাক্টিভ
রামকুত্তা

**রামকুত্তা** (*Cuon alpinus*), **এশীয় বুনো কুকুর**, **ভারতীয় বুনো কুকুর** বা **ঢোল** কেনিডি (Canidae) পরিবারের অন্তর্গত এক প্রজাতির বন্য কুকুর। এদের আবাস দক্ষিণ এশিয়া ও দক্ষিণ-পূর্ব এশিয়ায়। প্রজাতিটি ***Cuon*** (*কুয়ন*) গণভূক্ত একমাত্র জীবিত প্রজাতি। *[[Canis]]* (*কেনিস*) গণভূক্ত সদস্যদের তুলনায় এদের পেষণ দাঁতের সংখ্যা কম ও স্তনবৃন্তের সংখ্যা বেশি। পূর্ণবয়স্ক রামকুত্তার ওজন ১৫ কেজি মতো হয়। 

## বর্তমান অবস্থা
ক্রমান্বয়ে আবাসস্থল ধ্বংস, শিকার কমে যাওয়া, অন্যান্য শিকারী প্রাণীর সাথে প্রতিযোগিতা, নির্মূল প্রক্রিয়া, গৃহপালিত কুকুরবাহিত বিভিন্ন রোগের প্রকোপ প্রভৃতি কারণে এদের সংখ্যা আশঙ্কাজনক হারে কমে আসছে। সেজন্য আইইউসিএন রামকুত্তাকে বিপন্ন বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

রামকুত্তা সামাজিক প্রাণী। অনেকগুলো সদস্য মিলে প্রায় গোত্রের মত বড় বড় দলে এরা বসবাস করে। দলবদ্ধভাবে থাকার জন্য এদের খপ্পর থেকে বেরোনো মুশকিল। শিকার ধরার সময় এসব দল আবার ছোট ছোট দলে বিভক্ত হয়ে যায়। শুধুমাত্র ঘ্রাণশক্তির ওপর নির্ভর করেই অব্যর্থ ভাবে শিকার করে। বড় ও মধ্যম আকারের তৃণভোজী প্রাণী যেমন হরিণ, বুনো শূকর, বাইসন প্রভৃতি এদের প্রধান খাদ্য। বহু সময় ধরে এরা শিকারকে তাড়া করে আর শিকার একসময় ক্লান্ত হয়ে গেলে দলবদ্ধভাবে ঘিরে ফেলে এবং শিকারের পেট চিরে মৃত্যু নিশ্চিত করে। শিকার করা প্রাণী এদের ছানাদের আগে খেতে দেয়, পরে নিজেরা খায়, যেটা অন্যসব সামাজিক কেনিডদের চেয়ে ব্যতিক্রম। এরা ভীষণ ক্ষিপ্র, তাই দেখা মেলা দুঃসাধ্য, মানুষকে ভয় পেলেও রামকুত্তা বুনো শূকর, বুনো মহিষ বা বাঘের মত বড় বড় প্রাণী আক্রমণ করতে ভয় পায় না।

## তথ্যসূত্র

## বহিঃসংযোগ

* Dhole Home Page
* mapping the dhole in south east asia
* ARKive – images and movies of the dhole
* Photos of dhole in Bandipur

বিষয়শ্রেণী:স্তন্যপায়ী প্রাণী
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:কুকুর
বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
বিষয়শ্রেণী:দক্ষিণ এশিয়ার স্তন্যপায়ী
বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:১৮১১-এ বর্ণিত স্তন্যপায়ী
সেন্ট্রাল মেট্রো স্টেশন

**সেন্ট্রাল** হল কলকাতা মেট্রোর একটি স্টেশন। এই স্টেশনটি বিপিনবিহারী গাঙ্গুলি স্ট্রিট ও চিত্তরঞ্জন অ্যাভিনিউ-এর সংযোগস্থলে অবস্থিত।
 নির্মীয়মান লাইন ২-এর সঙ্গে লাইন ১-এর সংযোগ এই স্টেশনটির মাধ্যমে করার পরিকল্পনা গৃহীত হয়েছে। সেন্ট্রাল স্টেশনটির কাছে কলকাতা মেডিক্যাল কলেজ ও হাসপাতাল, ফিরিঙ্গি কালীবাড়ি, কলকাতা পুলিশের সদর দফতর লালবাজার ও পশ্চিমবঙ্গ রাজ্য সচিবালয় মহাকরণ অবস্থিত। শিয়ালদহ স্টেশনটিও এই স্টেশনের কাছেই অবস্থিত। তবে ভবিষ্যতে নির্মীয়মান লাইন ২-এর শিয়ালদহ মেট্রো স্টেশন শিয়ালদহ রেল স্টেশনের সঙ্গে কলকাতা মেট্রোর যোগসূত্র রক্ষা করবে।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৯৫-এ চালু রেলওয়ে স্টেশন
মহাত্মা গান্ধী রোড মেট্রো স্টেশন

**মহাত্মা গান্ধী রোড** হল কলকাতা মেট্রোর একটি স্টেশন। এই স্টেশনটি চিত্তরঞ্জন অ্যাভিনিউ ও মহাত্মা গান্ধী রোডের সংযোগস্থলের কাছে মহাজাতি সদনের পাশে অবস্থিত। কলেজ স্ট্রিট বইপাড়া, কলকাতা বিশ্ববিদ্যালয়, প্রেসিডেন্সি বিশ্ববিদ্যালয়, হিন্দু স্কুল, বিদ্যাসাগর কলেজ, কলেজ স্কোয়ার, ঠনঠনিয়া কালীবাড়ি, নাখোদা মসজিদ ইত্যাদি বহু ঐতিহাসিক দর্শনীয় স্থান এই স্টেশনের নিকটবর্তী।

## পাদটীকা

## বহিঃসংযোগ
* 

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
গাউচো

[thumb|upright|200px|[আর্জেন্টিনা|আর্জেন্টাইন গাউচো, ছবিটি ১৮৬৮ খ্রিস্টাব্দে পেরুতে তোলা]]
**গাউচো** () দক্ষিণ আমেরিকার বিশেষ কিছু অঞ্চলে বসবাসকারী অধিবাসীদের সাধারণ নাম। মহাদেশটির পাম্পাস, গ্রান চাকো ও পাতাগোনিয়ান তৃণভূমিতে এরা ছড়িয়ে ছিটিয়ে রয়েছে। আর্জেন্টিনার কিছু অংশ, ব্রাজিলের দক্ষিণে রিও গ্রান্দে দো সুল, উরুগুয়ে, প্যারাগুয়ে, দক্ষিণ ও পূর্ব বলিভিয়া এবং দক্ষিণ চিলিতে এদের বসবাস। এছাড়া ব্রাজিলের *রিও গ্রান্দে দো সুল* অঞ্চলে বসবাসকারী অধিবাসীদের জাতিগতভাবে গাউচো নামে ডাকা হয়।

উত্তর আমেরিকার কাউবয় (স্প্যানিশ *ভাকেরো*) আর দক্ষিণ আমেরিকার গাউচো একই বস্তু। এছাড়া চিলির *উয়াসো* (*huaso*), কিউবার *গুয়াখিরো* (*guajiro*), ভেনিজুয়েলা আর কলম্বিয়ার *ইয়ানেরো* (*llanero*) বা মেক্সিকোর *চাররো*-এর (*charro*) সাথে এদের সাদৃশ্য রয়েছে। কাউবয়ের মতোই গাউচোদের প্রভাব এখনকার চেয়ে ঊনবিংশ শতাব্দীতে বেশ প্রবল ছিল। চাষাবাদ, বিশাল সব *এস্তানসিয়ায়* পশুপালন আর শিকার ছিল এদের প্রধান জীবিকা।

গাউচো নামটির উদ্ভব নিয়ে যথেষ্ট বিতর্কের অবকাশ রয়েছে। সম্ভবত এটি মাপুচে শব্দ *কাউচু* (*cauchu*, ভবঘুরে) অথবা কেচুয়া শব্দ *উয়াচো* (*huachu*, পিতৃমাতৃহীন) থেকে উদ্ভূত হয়েছে। ১৮১৬ সালে আর্জেন্টিনার স্বাধীনতা ঘোষণার সময় শব্দটির প্রথম ব্যবহার দেখা যায়।

## তথ্যসূত্র

## বহিঃসংযোগ
* Aldo Sessas – Gauchos
* Richard W. Slatta – Gauchos and the Vanishing Frontier
* Richard W. Slatta – Cowboys of the Americas
* The Gauchos- Horsemen of the Pampas 
* The Gaucho Tradition
* Cowboys in the city - Buenos Aires's gaucho market - video
* site of Gauchos and traditional estancias

বিষয়শ্রেণী:দক্ষিণ আমেরিকা
বিষয়শ্রেণী:দক্ষিণ আমেরিকার সংস্কৃতি
বিষয়শ্রেণী:আর্জেন্টিনার জাতীয় প্রতীক
বিষয়শ্রেণী:ব্রাজিলের জাতিগোষ্ঠী
বিষয়শ্রেণী:ঘোড়ার ইতিহাস ও বিবর্তন
গিরিশ পার্ক মেট্রো স্টেশন

**গিরিশ পার্ক** হল কলকাতা মেট্রোর একটি স্টেশন।
 এটি বাঙালি নাট্যকার গিরিশচন্দ্র ঘোষের নামে নামাঙ্কিত। স্টেশনটি উত্তর কলকাতার জোড়াসাঁকো অঞ্চলে অবস্থিত। রবীন্দ্রভারতী বিশ্ববিদ্যালয়ের জোড়াসাঁকো ঠাকুরবাড়ি শিক্ষাপ্রাঙ্গনটি এই স্টেশনের কাছেই অবস্থিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:গিরিশচন্দ্র ঘোষের নামাঙ্কিত স্মারক
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৮৪-এ চালু রেলওয়ে স্টেশন
শোভাবাজার সুতানুটি মেট্রো স্টেশন

**শোভাবাজার সুতানুটি** (আগেকার নাম: **শোভাবাজার**) হল কলকাতা মেট্রোর একটি স্টেশন। এটি উত্তর কলকাতার শোভাবাজার অঞ্চলে অবস্থিত। স্টেশনটির আগেকার নাম ছিল "শোভাবাজার মেট্রো স্টেশন"। শোভাবাজার অঞ্চলটি অতীতে কলকাতার তিনটি আদি গ্রামের অন্যতম সুতানুটির অংশ ছিল। সেই জন্য পরে "সুতানুটি" নামটি মেট্রো স্টেশনের নামের সঙ্গে যুক্ত করা হয়। কুমারটুলি পটুয়াপাড়া, স্টার থিয়েটার, হাতিবাগান বাজার ইত্যাদি কলকাতার কয়েকটি ঐতিহাসিক স্থান এই স্টেশনের কাছে অবস্থিত।

## আরও দেখুন
* সুতানুটি
## তথ্যসূত্র

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার ইতিহাস
বিষয়শ্রেণী:কলকাতার রেলওয়ে স্টেশন
রক্সি সিনেমা

**রক্সি সিনেমা** হল কলকাতার এসপ্ল্যানেড অঞ্চলে অবস্থিত একটি সিঙ্গল স্ক্রিন সিনেমা হল।

## ইতিহাস
রক্সি সিনেমা হল স্থাপিত হয়েছিল একটি অপেরা হাউস হিসেবে। ১৯৪০-এর দশকের গোড়ার দিকে এই অপেরা হাউসটিকে সিনেমা হলে রূপান্তরিত করা হয়। হলটিতে একটি উঁচু ব্যানিস্টার ছিল। তবে সিনেমা হলে রূপান্তরিত করার সময় স্টেজ উচ্চতা হ্রাস করে দেওয়া হয়। ১৯৪১ সালে এই হলে প্রথম যে চলচ্চিত্রটি প্রদর্শিত হয়, সেটি ছিল অশোক কুমার অভিনীত *নয়া সংসার*। অশোক কুমার অভিনীত *কিসমত* ছবিটি দেখতে নেতাজি সুভাষচন্দ্র বসু এই হলে এসেছিলেন। ওই ছবিটি রক্সিতে ১০৮ সপ্তাহ চলেছিল।

২০০৫ সালে হলের মালিকপক্ষের পক্ষ থেকে হলটি সংস্কার করা হয়। ২০১১ সালে কলকাতা পৌরসংস্থা রাজস্ব বাকি রাখার জন্য এই হল দখল করে নেয়।

## বর্তমান পরিস্থিতি
২০১২ সালের জুলাই মাসের অবস্থা অনুসারে, বেঙ্গল প্রোপার্টিজ প্রাইভেট লিমিটেড এই হলের মালিক। হলটি বর্তমানে চালু আছে। হলে এসি টাওয়ার, ডলবি ডিজিটাল সাউন্ড ও ২কে প্রোজেকশন সিলভার স্ক্রিনের সুবিধা পাওয়া যায়। হলের আসন সংখ্যা ৭৩০।

## আরও দেখুন
* কলকাতার সিনেমা হল

## তথ্যসূত্র

বিষয়শ্রেণী:কলকাতার প্রেক্ষাগৃহ
বেলগাছিয়া মেট্রো স্টেশন

**বেলগাছিয়া** হল কলকাতা মেট্রোর একটি স্টেশন। এটি উত্তর কলকাতার বেলগাছিয়া অঞ্চলে অবস্থিত। এটিই কলকাতা মেট্রোর লাইন ১-এর উত্তরদিকের সর্বশেষ ভূগর্ভস্থ স্টেশন।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:১৯৮৪-এ চালু রেলওয়ে স্টেশন
শ্যামবাজার মেট্রো স্টেশন

**শ্যামবাজার** হল কলকাতা মেট্রোর একটি স্টেশন। এটি উত্তর কলকাতার শ্যামবাজার অঞ্চলে অবস্থিত। শ্যামবাজার ও বাগবাজার অঞ্চলদুটিকে এই স্টেশন মেট্রো পরিষেবা দিয়ে থাকে। রাধাগোবিন্দ কর হাসপাতাল, জয়কালী মন্দির, শ্যামবাজার পাঁচমাথার মোড়ের নেতাজি মূর্তি, গিরিশ মঞ্চ, গিরিশ ঘোষের বাসভবন, বাগবাজার মঠ ও *[[উদ্বোধন (পত্রিকা)|উদ্বোধন]]* পত্রিকার কার্যালয়, বলরাম মন্দির, রামকৃষ্ণ সারদা মিশন ভগিনী নিবেদিতা বালিকা বিদ্যালয় ও ভগিনী নিবেদিতার বাড়ি এই স্টেশনের কাছে অবস্থিত।

## পাদটীকা

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিনোদিনী থিয়েটার

**বিনোদিনী থিয়েটার** (পূর্বনাম **স্টার থিয়েটার**) হল কলকাতার একটি নাট্যমঞ্চ। এটি ১৮৮৩ সালের ২১ জুলাই ৬৮ নম্বর বিডন স্ট্রিটের কীর্তি মিত্রের জমিতে স্থাপিত হয়েছিল।  স্টার থিয়েটার প্রথমে বিডন স্ট্রিটে অবস্থিত ছিল পরে এটি কর্নওয়ালিশ স্ট্রিটে (অধুনা বিধান সরণি) স্থানান্তরিত হয়। স্টার থিয়েটার ভবনটি উত্তর কলকাতার হাতিবাগান অঞ্চলে অরবিন্দ সরণি ও বিধান সরণির সংযোগস্থলের কাছে অবস্থিত। শোভাবাজার সুতানুটি মেট্রো স্টেশন এই থিয়েটারের নিকটবর্তী মেট্রো স্টেশন। স্টার ও মিনার্ভা থিয়েটার হল কলকাতার দুটি সবচেয়ে পুরনো বাণিজ্যিক নাট্যমঞ্চ। স্টার, মিনার্ভা ও ক্লাসিক থিয়েটারে হীরালাল সেন নির্মিত প্রথম চলচ্চিত্র প্রদর্শিত হয়। স্টার থিয়েটার ভবনটি কলকাতার একটি ঐতিহ্যবাহী ভবন। ১৯৯০-এর দশকে একটি অগ্নিকাণ্ডে এই ভবনটি ভষ্মীভূত হয়েছিল। ২০০০-এর দশকে কলকাতা পৌরসংস্থা বাড়িটি সারিয়ে আবার নাট্যমঞ্চটি চালু করে। বর্তমানে বিনোদিনী থিয়েটারের সম্মুখভাগটি পুরনো স্থাপত্যশৈলী অনুসারে নির্মিত হলেও, ভিতরের অংশটি আধুনিক। এখানে নাটক মঞ্চস্থ হওয়ার পাশাপাশি চলচ্চিত্রও প্রদর্শিত হয়। ডিসেম্বর ও জানুয়ারি মাসে এই হলে নাটক বেশি সংখ্যায় মঞ্চস্থ করা হয়। স্টার থিয়েটারের নিচে একটি ভূগর্ভস্থ গাড়ি পার্ক করার জায়গা বানানো হয়েছে।

এই নাট্যমঞ্চটি স্থাপনে বিশিষ্ট নাট্য অভিনেত্রী বিনোদিনী দাসীর নাম বিশেষভাবে স্বীকৃত হয়। নাট্যকার ও অভিনেতা গিরিশচন্দ্র ঘোষ ১৮৮০-এর দশকে এই মঞ্চে অনেকগুলি নাটক প্রযোজনা ও মঞ্চস্থ করেছিলেন। ঈশ্বরচন্দ্র বিদ্যাসাগর, রামকৃষ্ণ পরমহংস ও রবীন্দ্রনাথ ঠাকুর এই মঞ্চে নাট্যাভিনয় দেখতে এসেছিলেন। ২০১২ সালে এই ঐতিহাসিক ভবনটিকে তাই সরকারি সংস্থার হাতে তুলে দেওয়া হয়।

## পাদটীকা

## বহিঃসংযোগ

বিষয়শ্রেণী:কলকাতার ভবন ও স্থাপনা
বিষয়শ্রেণী:বাংলা নাটক
বিষয়শ্রেণী:কলকাতার নাট্যমঞ্চ
বিষয়শ্রেণী:কলকাতার প্রেক্ষাগৃহ
বিষয়শ্রেণী:১৮৮৩-এ ব্রিটিশ ভারতে প্রতিষ্ঠিত
বিষয়শ্রেণী:ভারতের ব্রিটিশ ঔপনিবেশিক স্থাপত্য
বিষয়শ্রেণী:বাংলার চলচ্চিত্র
বিষয়শ্রেণী:ভারতে পরিবেশন শিল্পকলা
পিপুল

**পিপুল** (*Piper longum*), (*Pippali*) যাকে কখনো কখনো **ভারতীয় পিপুল** নামে ডাকা হয়, এক প্রকার সপুষ্পক উদ্ভিদ। এটি ***নলিয়া লঙ*** নামেও পরিচিত। এটি Piperaceae গোত্রের একটি লতাজাতীয় ভেষজ উদ্ভিদ যা ফলের জন্য চাষ করা হয়।

পিপুল ফল শুকিয়ে মসলা হিসেবে ব্যবহার করা হয়। পপি বীজের সমান আকৃতির অসংখ্য পিপুল ফল একটি সংযুক্ত দন্ডে অবস্থান করে। এর অপর একটি প্রজাতি *[[:en:Piper retrofractum|Piper retrofractum]]* ইন্দোনেশিয়ার জাভা দ্বীপাঞ্চলে দেখা যায়।

## ইতিহাস
পিপুল সম্পর্কে প্রথম জানা যায় প্রাচীন ভারতীয় আয়ূর্বেদ শাস্ত্রের পুস্তকে, যেখানে এর ঔষধি ও খাদ্যগুণ সম্পর্কে বিস্তারিত আলোচনা করা হয়েছে। এটি খ্রিস্টের জন্মের ৬ষ্ঠ বা ৫ম শতক পূর্বে গ্রীসে পরিচিতি লাভ করে, যদিও হিপোক্রেটিস এটিকে মসলা অপেক্ষা ঔষধি গুণের জন্যই অধিক গুরুত্ব দিয়েছেন।

## ব্যবহার
thumb|right|শুকনো পিপুল ফল
thumb|right|পিপুল গাছের শিঁকড়
বর্তমানকালে ইউরোপীয় রন্ধন কার্যে এর ব্যবহার দুর্লভ হলেও ভারতে সব্জি রান্নায়, উত্তর আমেরিকার মসলা মিশ্রণে এবং ইন্দোনেশিয়ান ও মালয়শিয়ান রান্নায় এর বহুল ব্যবহার রয়েছে। ভারতে মুদি দোকানে এটি *পিপালি* নামে প্রায়শ:ই কিনতে পাওয়া যায়।

## গুনাগুণ
* ঝুরা ক্রিমির ঔষুধ হিসাবে এটি ভাল কাজ করে।
* জ্বর ও কাশি হলে পিপুল গরম জলের সাথে সকাল ও বিকালে খেলে জ্বর ও কাশি কমে যায়।
* হাঁপানি রোগীদের জন্য এটি বেশ উপকারী।

## আরও দেখুন
* লবঙ্গ
* পরশপিপুল

## তথ্যসূত্র

## বহিঃসংযোগ
* দেখার কেউ নেই, কালের গর্ভে বিলীন হতে চলেছে উপকারী উদ্ভিদ পিপুল
*  Contains a detailed monograph on *Piper longum* (Pippali) as well as a discussion of health benefits and usage in clinical practice. Available online at https://web.archive.org/web/20110616192938/http://www.toddcaldecott.com/index.php/herbs/learning-herbs/318-pippali

বিষয়শ্রেণী:মসলা
বিষয়শ্রেণী:ঔষধি উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:ভারতীয় মসলা
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
শিশির মঞ্চ

**শিশির মঞ্চ** হল কলকাতার একটি প্রেক্ষাগৃহ। এই প্রেক্ষাগৃহটি বাংলা নাটক মঞ্চায়নের জন্য নিয়মিতভাবে ব্যবহৃত হয়। এটি রবীন্দ্রসদন ও নন্দনের পাশে অবস্থিত। মঞ্চটি বিশিষ্ট বাঙালি নাট্যাভিনেতা শিশিরকুমার ভাদুড়ির নামে নামাঙ্কিত। মঞ্চটি ১৯৭৮ সালে প্রতিষ্ঠিত হয়।

শিশির মন্দ পশ্চিমবঙ্গ সরকারের তথ্য ও সংস্কৃতি বিভাগের মালিকানাধীন। পূর্ত বিভাগ এর রক্ষণাবেক্ষণ করে থাকে।

## পাদটীকা

বিষয়শ্রেণী:বাংলা নাটক
বিষয়শ্রেণী:কলকাতার নাট্যমঞ্চ
বিষয়শ্রেণী:কলকাতার সংস্কৃতি
বিষয়শ্রেণী:কলকাতার ভবন ও স্থাপনা
বিষয়শ্রেণী:বাঙালি নাট্যশালা
বিষয়শ্রেণী:কলকাতার দর্শনীয় স্থান
মারিয়া গ্যাব্রিয়েলা ইসলার

**মারিয়া গ্যাব্রিয়েলা ইসলার** (; জন্ম: ২১ এপ্রিল, ১৯৮৮) কারাবোবো এলাকার ভ্যালেন্সিয়ায় জন্মগ্রহণকারী ভেনেজুয়েলা’র ফ্যাশন মডেল ও সুন্দরী প্রতিযোগী। তিনি ২০১২ সালের মিস ভেনেজুয়েলা ও ২০১৩ সালের মিস ইউনিভার্স সুন্দরী প্রতিযোগিতায় জয়লাভ করেন। এছাড়াও, ঐ প্রতিযোগিতাগুলোর পূর্বে ২০১২ সালের মিস গুয়ারিকো প্রতিযোগিতায়ও মুকুটধারী হন।

বর্তমান মিস ইউনিভার্স পদবী ধারণকারী গ্যাব্রিয়েলা ইসলার রাশিয়ার মস্কোতে ৯ নভেম্বর, ২০১৩ তারিখে মিস ইউনিভার্স সংস্থা কর্তৃক সাংবার্ষিকভিত্তিতে আয়োজিত এ প্রতিযোগিতায় সাবেক মিস ইউনিভার্স অলিভিয়া কালপো’র কাছ থেকে এ মুকুট লাভ করেন। ৬ বৎসরের মধ্যে তিনি ভেনেজুয়েলার তৃতীয় সুন্দরী হিসেবে এ সৌভাগ্য অর্জন করেছেন।

ইসলার ভ্যালেন্সিয়ায় জন্মগ্রহণ করলেও শৈশবকাল থেকেই তিনি মারাকে এলাকায় বসবাস করছেন। সেখানেই তিনি পড়াশোনা করেন। ব্যবস্থাপনা ও মার্কেটিংয়ে স্নাতক ডিগ্রী অর্জন করেছেন তিনি।

## সুন্দরী প্রতিযোগিতা
 উচ্চতার অধিকারী ইসলার ভেনেজুয়েলার রাজধানী কারাকাসে অনুষ্ঠিত ২০১২ সালের জাতীয় সুন্দরী প্রতিযোগিতা মিস ভেনেজুয়েলায় অংশগ্রহণ করেন। ৩০ আগস্ট, ২০১২ তারিখে অনুষ্ঠিত এ প্রতিযোগিতায় তিনি বিজয়ী হন। মিস এলিগেন্স পুরস্কার প্রাপ্তির সাথে গুয়ারিকো’র নবম মিস ভেনেজুয়েলা বিজয়ী হন। এরফলে তিনি ভেনেজুযেলার পক্ষ থেকে ২০১৩ সালের মিস ইউনিভার্স প্রতিযোগিতায় অংশগ্রহণের সুযোগ পান। এছাড়াও মিস গুয়ারিকো প্রতিযোগিতার ২৪ প্রতিযোগীর অন্যতম হিসেবে শিরোপা লাভ করেন তিনি।

৯ নভেম্বর, ২০১৩ তারিখে রাশিয়ার মস্কোতে মিস ইউনিভার্স প্রতিযোগিতা অনুষ্ঠিত হয়। এতে তিনি প্রতিযোগিতায় অবতীর্ণ হন ও মিস ইউনিভার্সের মুকুট লাভ করেন। মুকুট লাভের মাধ্যমে প্রতিযোগিতার ইতিহাসে সপ্তম ভেনেজুয়েলীয় হিসেবে ইসলার নিজের অবস্থান গড়েন ও দ্বিতীয় সর্বোচ্চ শিরোপাধারী দেশের সুন্দরী হিসেবে জায়গা করেন নেন। ইসলারের এ জয়টি ২০০৮ সালের পর তৃতীয় শিরোপা হিসেবে বিবেচিত হয়েছে।

## তথ্যসূত্র

## আরও দেখুন
* মিস ওয়ার্ল্ড
* মিস ইউনিভার্স
* প্রতিযোগিতা
* অলিভিয়া কালপো

## বহিঃসংযোগ
*Miss Venezuela Official Website
*Miss Venezuela La Nueva Era MB
*

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মিস ইউনিভার্স ২০১৩-এর প্রতিযোগী
বিষয়শ্রেণী:সুইস বংশোদ্ভূত ভেনেজুয়েলীয় ব্যক্তি
বিষয়শ্রেণী:জার্মান বংশোদ্ভূত ভেনেজুয়েলীয় ব্যক্তি
বিষয়শ্রেণী:মিস ইউনিভার্স বিজয়ী‎
বিষয়শ্রেণী:ভেনেজুয়েলীয় নারী মডেল
বিষয়শ্রেণী:ভেনেজুয়েলীয় সুন্দরী প্রতিযোগিতা বিজয়ী
গ্র্যান্ড থেফট অটো

**গ্র্যান্ড থেফট অটো** (), যার সংক্ষিপ্ত রূপ ***জিটিএ***, একটি ব্রিটিশ ভিডিও গেম সিরিজ যা ডেভিড জনস এবং মাইক ডেইলি দ্বারা নির্মিত, পরে দুই ভাই স্যাম এবং ড্যান হাউসার এবং যাখ্রি ক্লার্ক। এটি মূলত রকস্টার নর্থ (পূর্বের ডিএমএ ডিজাইন) দ্বারা ডেভেলপড এবং রকস্টার গেমস দ্বারা প্রকাশিত। এই সিরিজের নাম **গ্র্যান্ড থেফট অটো** রাখার কারণ গ্র্যান্ড থেফট অটো অপরাধ, যা মূলত যানবাহন সংক্রান্ত অপরাধকে নিয়ে।

এই সিরিজের শহরগুলো মূলত আমেরিকার শহরগুলোকে আদর্শ করেই বানানো হয়েছে। যেমন ভাইস সিটি, লিবার্টি সিটি, স্যান এন্ড্রিয়াস; *মায়ামি, নিউ ইয়র্ক* এবং *ক্যালিফোর্নিয়াকে* আদর্শ ভেবে করা হয়েছে। আগে এই তিনটি কল্পিত শহরকে কেন্দ্র করেই গেম নির্মাণ করা হত। কিন্তু বর্তমানে নতুন গেমগুলো একটিকে কেন্দ্র করেই করা হয়, যা প্রত্যন্ত এলাকা। বর্তমানে গেমগুলো মুক্ত চেতনাকে কেন্দ্র করে তৈরি হয় যেখানে খেলোয়াড়েরা নিজেদের মত করে গেম সাজাতে পারে। এই গেমে সাধারণত হাস্যরসের মাধ্যমে আমেরিকার সংস্কৃতিকে তুলে ধরা হয়, কিন্তু এটি গেমের ভিতরের প্রাপ্তবয়স্কদের অস্বাভাবিকতা এবং উগ্র মানসিকতা ধারণ করার জন্য বিতর্কিত। এই গেমে দেখান হয় কীভাবে একজন অপরাধী খারাপ কাজের মাধ্যমে মর্যাদার সাথে অপরাধ জগতে প্রধান চরিত্রে অভির্ভূত হয় । যে তার নেতা এবং অপরাধী সহকর্মীদের সাথে বা দলের সাথে বিশ্বাসঘাতকতা করে এবং অপরাধীদের সবকিছুর অধিষ্ঠাতা বনে যায়।

ভিডিও গেম ডেভেলপার ডিএমএ ডিজাইন প্রথম ১৯৯৭ সালে শুরু করে। এই সিরিজের তৃতীয় গেমের নাম ছিল *[[গ্র্যান্ড থেফট অটো ৩]]* যা ব্যাপকভাবে প্রশংসিত হয় কারণ তারা থ্রীডি সেটিংস গেমে সংযোজন করে। অনেক বিখ্যাত গায়ক এবং অভিনেতা এই সিরিজে কণ্ঠ দেন। এটি এখন পর্যন্ত জনপ্রিয়তা এবং বাণিজ্যিক উভয় দিক থেকেই সবচেয়ে সফল ভিডিও গেম, ২০১৩র সেপ্টেম্বর পর্যন্ত ১৫ কোটি ইউনিট গ্র্যান্ড থেফট অটো বিক্রি হয়েছে।

## গেমস তৈরির পূর্বকথা
১৯৯৫ সালে রাসেল কে, স্টিভ হেমন্ড, ডেভিড জোনস এবং মাইক ডেইলি এই চার বন্ধু মিলে গেমটি তৈরি করেন। ডেভিড জোনস ছিলেন একজন কম্পিউটার প্রোগ্রামার এবং তার নিজস্ব একটি ভিডিও গেমস তৈরির প্রতিষ্ঠান ছিল। তারা গেমসটির প্রধান চরিত্র হিসেবে একজন পুলিশ কর্মকর্তাকে রাখতে চেয়েছিলেন। তারা একদিন যখন রাস্তা দিয়ে হেঁটে যাচ্ছিলেন তখন খেয়াল করেন একটি দোকানের ভেতরে কিছু গ্যাংস্টার দোকানের মালিককে চাঁদা না দেওয়ার জন্য মারছে। হঠাৎ করে ঘটনাস্থলে পুলিশ আসলে গ্যাংস্টারা পালিয়ে যায় এবং পুলিশ তাদের চেষ্টা করেও ধরতে সক্ষম হয় না। ডেভিড জোনস এবং মাইক ডেইলিকে প্রত্যক্ষদর্শী হিসেবে জিজ্ঞাসাবাদ করা হয়। তারা তাদের কর্মস্থলে ফিরে আসলে তারা বুঝতে পারেন কেন্দ্রীয় চরিত্র হিসেবে পুলিশের বদলে গ্যাংস্টার রাখবেন। এতে গেমস এর আকর্ষণীয়তা বাড়বে। এছাড়াও পুলিশ হয়ে ভিলেনের পেছনে ঘোরার চেয়ে ভিলেন হয়ে পুলিশকে পেছনে ঘোরানোতে বেশি মজা পাওয়া যাবে।

### গেমসমূহ

## তথ্যসূত্র

## বহিঃসংযোগ
* Official website
* 
* Download ''Grand Theft Auto'' and ''Grand Theft Auto 2'' from RockstarGames.com 
* Grand Theft Auto on Grand Theft Wiki

বিষয়শ্রেণী:১৯৯৭-এর ভূমিকা
বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:সফটওয়্যার এবং ওয়েবসাইট সমালোচনা
*সিরিজ
বিষয়শ্রেণী:মুক্ত বিশ্ব ভিডিও গেম
বিষয়শ্রেণী:রকস্টার গেম
বিষয়শ্রেণী:ভিডিও গেম ফ্র্যানচাইজি
বিষয়শ্রেণী:উইন্ডোজ গেম
বিষয়শ্রেণী:ম্যাক ওএসের গেম
বিষয়শ্রেণী:টেক-টু ইন্ট্যারাক্টিভ
ভারতের সাধারণ নির্বাচন, ১৯৫৭

**ভারতে [[দ্বিতীয় লোকসভা]] নির্বাচন** অনুষ্ঠিত হয়েছিল ১৯৫৭ সালে। ভারতীয় জাতীয় কংগ্রেস ১৯৫২ সালের মত এ নির্বাচনেও জয়লাভ করে। কংগ্রেসের ৪৯০ জন প্রার্থীর মধ্যে ৩৭১ জন প্রার্থী নির্বাচনে সাফল্য পেয়েছিল। এছাড়াও দলটি দলটি মোট ৫৭,৫৭৯,৫৮৯ ভোটসহ ৪৭.৭৮% মেজরিটি নিয়ে সরকার গঠন করেছিল। পণ্ডিত জওহরলাল নেহ্‌রু পুনরায় ক্ষমতায় এসেছিল। ১১ই মে ১৯৫৭ সালে শ্রী মাদাভুসি সর্বসম্মতিক্রমে নতুন লোকসভার অধ্যক্ষ নির্বাচিত হন। তার নামটি প্রস্তাব করেন প্রধানমন্ত্রী নেহেরু ও সত্যনারায়ন সিনহা।

দ্বিতীয় সাধারণ নির্বাচনে ৪০৩টি নির্বাচনী এলাকা থেকে ৪৯৪টি আসন ছিল যা ভারতের ১৩টি প্রদেশ ও ৪টি ইউনিয়ন টেরিটরির প্রতিনিধিত্ব করেছিল। সেসময় ৩১২টি ছিল এক-আসন বিশিষ্ট, ৯১টি ছিল দুই-আসন বিশিষ্ট ও কোন তিন-আসন ছিল না। ১৯৬২ সালে তৃতীয় সাধারণ নির্বাচন থেকে একাধিক-আসন বিশিষ্ট নির্বাচনী এলাকা বাতিল করা হয়।

সতন্ত্র প্রার্থীরা এ নির্বাচনে ১৯% ভোট লাভ করেছিল। দ্বিতীয় লোকসভা এর পূর্ণ মেয়াদ শেষ করে ৩১শে মার্চ ১৯৬২ সালে ভেঙ্গে যায়।
## ফলাফল

### দলভিত্তিক ফলাফল

## আরো দেখুন
* ভারতের নির্বাচন কমিশন
* ভারতের রাষ্ট্রপতি নির্বাচন, ১৯৫৭

## তথ্যসূত্র


বিষয়শ্রেণী:ভারতের সাধারণ নির্বাচন
বিষয়শ্রেণী:১৯৫৭-এ ভারতে নির্বাচন
বিষয়শ্রেণী:১৯৫৭-এ এশিয়ায় নির্বাচন
মোহাম্মদ ময়েজউদ্দিন

**মোহাম্মদ ময়েজউদ্দিন** (১৭ মার্চ ১৯৩০ - ২৭ সেপ্টেম্বর ১৯৮৪) বাংলাদেশের একজন রাজনীতিবিদ ও সেনাশাসক এরশাদের বিরুদ্ধে সংগঠিত স্বৈরাচার বিরোধী আন্দোলনের একজন শহীদ। তিনি ছিলেন আইনজীবী, সমাজকর্মী ও বাংলাদেশের স্বাধীনতা সংগ্রামে সক্রিয় অংশগ্রহণকারী।

## পরিচিতি
ময়েজউদ্দিন ১৯৩০ সালের ১৭ মার্চ গাজীপুর জেলার কালীগঞ্জ উপজেলার বড়হরা গ্রামে জন্মগ্রহণ করেন। তার বাবার নাম মো. ছুরত আলী ও মাতার নাম মোসাম্মৎ শহর বানু, পিতা-মাতার চার পুত্র সন্তানের মধ্যে তিনিই জ্যেষ্ঠ। তার কন্যা মেহের আফরোজ চুমকি  কালীগঞ্জ থেকে নির্বাচিত সাবেক সাংসদ এবং প্রতিমন্ত্রী হিসেবে নারী ও শিশু বিষয়ক মন্ত্রণালয়ের দায়িত্ব পালন করেছেন।

## শিক্ষা ও কর্মজীবন
তিনি প্রথমে নোয়াপাড়া প্রাথমিক বিদ্যালয় থেকে প্রাথমিক শিক্ষা লাভের পর রাজা রাজেন্দ্র নারায়ণ উচ্চ বিদ্যালয়-এ ভর্তি হন এবং এখান থেকে ১৯৪৮ সালে প্রথম বিভাগে প্রবেশিকা পরীক্ষায় উত্তীর্ণ হয়ে ঢাকা কলেজ-এ ভর্তি হন। ময়েজউদ্দিন ১৯৫০ সালে প্রথম বিভাগে ইন্টারমিডিয়েট পাস করে ঢাকা বিশ্ববিদ্যালয়ে স্নাতক শ্রেণীতে ভর্তি হন এবং সেখান থেকে ১৯৫৩ সালে রাষ্ট্র্রবিজ্ঞানে স্নাতক (সম্মান) ও ১৯৫৫ সালে এমএ ডিগ্রী অর্জন করেন। পরবর্তীতে ১৯৬০ সালে এখান থেকে এলএলবি পাস করে আইন পেশায় আত্মনিয়োগ করার সাথে সাথে রাজনীতিতেও সক্রিয় হন।

## রাজনৈতিক জীবন
শহীদ মোহাম্মদ ময়েজ উদ্দিন স্বাধীনতা পূর্ব ও পরবর্তী বাংলাদেশের অন্যতম সাহসী ও পরোপকারী রাজনীতিবিদ যিনি ঐতিহাসিক আগরতলা ষড়যন্ত্র মামলা পরিচালনা কমিটির আহবায়ক ও মুক্তিযুদ্ধের অন্যতম সংগঠক এবং জাতীয় বীর হিসেবে আখ্যয়িত।
 তিনি ঐতিসাহিক আগরতলা ষড়যন্ত্র মামলা পরিচালনা করার জন্য গঠিত ‘মুজিব তহবিলের’ আহবায়ক ছিলেন। একজন বিচক্ষণ আইনজীবী ও রাজনীতিক হিসেবে অত্যন্ত সাহসিকতার সাথে ওই ঐতিহাসিক দায়িত্ব পালন করেন। ময়েজ উদ্দিন আহমেদ উল্লেখযোগ্য সময় ধরে বৃহত্তর ঢাকা জেলা আওয়ামী লীগের সাধারণ সম্পাদক, পরে সভাপতির দায়িত্ব পালন করেন। ১৯৭০ এবং ১৯৭৩ সালে আওয়ামী লীগের প্রার্থী হিসেবে গাজীপুর-কালীগঞ্জ নির্বাচনী এলাকা থেকে যথাক্রমে প্রাদেশিক পরিষদ সদস্য এবং জাতীয় সংসদ সদস্য নির্বাচিত হয়ে ছিলেন।

## বাংলাদেশের স্বাধীনতা যুদ্ধে অবদান

## স্বাধীনতা পরবর্তীকাল

## মৃত্যু
১৯৮৪ সালের ২৭ সেপ্টেম্বর সেনাশাসক এরশাদের স্বৈরাচারী শাসনের বিরুদ্ধে সারা দেশব্যাপী আহূত সকাল-সন্ধ্যা হরতালে একটি মিছিলে নেতৃত্ব দেয়ার সময় কতিপয় দুস্কৃতিকারী কর্তৃক নির্মম ভাবে ছুরিকাহত হয়ে তিনি মৃত্যুবরণ করেন।

## সম্মাননা
বাংলাদেশের স্বাধীনতা যুদ্ধে বিশেষ অবদান রাখার জন্য গণপ্রজাতন্ত্রী বাংলাদেশ সরকার মো. ময়েজউদ্দিনকে ২০০১ সালে স্বাধীনতা দিবস পুরস্কারে (মরণোত্তর) ভূষিত করেন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:১৯৭০ সালের প্রাদেশিক পরিষদের সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাতীয় সংসদ সদস্য
বিষয়শ্রেণী:বাঙালি সমাজসেবক
বিষয়শ্রেণী:বাংলাদেশী সমাজকর্মী
বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:গাজীপুর জেলার আইনজীবী
বিষয়শ্রেণী:প্রথম জাতীয় সংসদ সদস্য
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:১৯৩৫-এ জন্ম
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ